**ПРИЛОГ ЗА СЕДНИЦУ КОМИСИЈЕ ЗА ОБЕЗБЕЂЕЊЕ КВАЛИТЕТА**

**07.04.2015. ГОДИНЕ**

**АНАЛИЗА РЕЗУЛТАТА СТУДЕНТСКЕ АНКЕТЕ А2:**

**„АНКЕТА О ВРЕДНОВАЊУ НАСТАВНОГ ПРОЦЕСА И ПЕДАГОШКОГ РАДА НАСТАВНИКА И САРАДНИКА“**

Према члану 95. Правилника о режиму основних и мастер академских студија, на крају зимског семестра школске 2014/2015. године, спроведена је студентска анкета А2 „Анкета о квалитету наставног процеса и педагошког рада наставника и сарадника“. Анкету је обрадила комисија у саставу:

1. Др Данијела Милорадовић, доцент, продекан за наставу
2. Мирјана Станарчић, дипл. прав., секретар Факултета
3. Милан Петровић, дипл. инг. орг.
4. Наталија Алексић , студент продекан и
5. Мирјана Захар, референт за студентски стандард.

Резултати анкете су достављени декану Факултета, председнику Комисије за обезбеђење квалитета, шефовима катедара и секретару Факултета.

У Табели 1 издвојене су израчунате средње оцене наставног процеса и педагошког рада наставника и сарадника на заједничким предметима основних и мастер академских студија, зато што су средње оцене ових предмета добијене обрадом на већим бројевима узорака:

**Табела 1**: *Просечне оцене по предметима – зимски семестар школске 2014/2015*.

|  |  |  |  |  |
| --- | --- | --- | --- | --- |
| **Врста студија** | **Семестар** | **Назив предмета** | **Средња оцена** | **Описна оцена** |
| Основне  Академске  студије | I | Математика 1 | 4.45 | Врло добар |
| Механика 1 | 4.41 | Врло добар |
| Рачунарски алати | 4.40 | Врло добар |
| Машински материјали | **4.57** | **Одличан** |
| Енглески језик 1 | 4.29 | Врло добар |
| III | Математика 3 | 4.20 | Врло добар |
| Механика 2 | 4.32 | Врло добар |
| Механика флуида | 4.49 | Врло добар |
| Машински елементи | 4.45 | Врло добар |
| Термодинамика | 4.29 | Врло добар |
| V | Основи конструисања | **4.59** | **Одличан** |
| Мерење и управљање | **4.53** | **Одличан** |
| Мастер  Академске  студије | I | Инжењерски алати 2 | **4.55** | **Одличан** |
| Енглески језик 2 | 4.48 | Врло добар |

На скоро свим предметима обухваћеним анкетом, наставни процес и педагошки рад наставника и сарадника оцењен је оценама „врло добар“ и „одличан“. Само на 7 предмета обухваћених анкетом уочене су оцене појединачних активности на предмету, које су мање од 3.5:

1. Менаџмент мрежама снабдевања (Машинско инжењерство, модул Информатика у инжењерству)
2. Основи логистике (Војноиндустријско инжењерство)
3. Експлозивне материје (Војноиндустријско инжењерство)
4. Организација производње и операциона истраживања (мастер студије Инжењерски менаџмент)
5. Рачунарски алати (Аутомобилско инжењерство)
6. Математика 1 (Урбано инжењерство)
7. Италијански језик (Урбано инжењерство).

Најнижа просечна оцена остварена је на предмету Италијански језик на студијском програму Урбано инжењерство (узорак од 12 студената) и износи 3.48.

|  |  |
| --- | --- |
|  | Продекан за наставу,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Др Данијела Милорадовић, доцент |